Anatoli Hrapatyi

Anatoli Mihailovitš Hrapatyi (; 20. lokakuuta 1963 Astana, Kazahstanin SNT, Neuvostoliitto – 11. elokuuta 2008 Astana, Kazakstan) oli kazakstanilainen painonnostaja, joka Neuvostoliittoa edustaessaan voitti olympiakultaa.

Hrapatyi voitti Soulin 1988 olympialaisissa kultaa alle 90 kilon sarjassa tuloksella 412,5 kg. Hänen tempaustuloksensa oli 187,5 kg ja työntötuloksensa 225 kg. Atlantan 1996 olympialaisissa hän edusti Kazakstania ja saavutti hopeaa alle 99 kilon sarjassa tuloksella 410 kg (tempauksessa 187,5 kg sekä työnnössä 222,5 kg). Sydneyn 2000 olympialaisissa hän kilpaili alle 105 kilon sarjassa ja jäi tempauksessa ilman tulosta.

Hrapatyi voitti viisissä peräkkäisissä MM-kilpailuissa kultaa alle 90-kiloisissa (vuosina 1985, 1986, 1987, 1989 ja 1990). Vuosina 1986–1990 hän voitti viisi peräkkäistä Euroopan-mestaruutta. Hänen ensimmäiset arvokisamitalinsa olivat vuosien 1984 ja 1985 EM-pronssit alle 82,5 kilon sarjassa. Kazakstania edustaen hän saavutti vielä MM-pronssia vuosina 1993 ja 1995.

Hrapatyi teki urallaan kolme yhteistuloksen maailmanennätystä vuosina 1983–1989. Hän kuoli liikenneonnettomuudessa vuonna 2008.

Lähteet 

 
 

Neuvostoliittolaiset olympiavoittajat
Neuvostoliittolaiset painonnostajat
Kazakstanilaiset olympiamitalistit
Kazakstanilaiset painonnostajat
Liikenneonnettomuudessa kuolleet
Vuonna 1963 syntyneet
Vuonna 2008 kuolleet